BECERRA CAROLLO (EP, 2019-05-03):
Eskerrik asko, presidente anderea. Sailburuak, legebiltzarkideok, egun on guztioi.
Gai hau, Tapia anderea, bestea baino samurragoa izango da, baina garrantzitsua baita ere. Urdaibaiko Biosfera Erreserbari buruz hitz egingo dugu, dakizunez Euskadiko mailako lege baten bidez babestu den naturgune bakarra da Urdaibaiko Erreserba eta Legebiltzar honetan onartu zen lege hori 89an eta Legebiltzar honetan onartu zenez, gure kezka adierazi nahi dugu zeriolako bilakaera edo zer-nolako garapena egiten ari den biosfera erreserban.
Dakizunez, seguruenez dakizunez bezala, biosfera erreserba esan nahi du leku berean babestu behar direla, alde batetik, natura eta ekosistemak, bestetik gizakia eta bere jarduerak, hau da, giza ekosistemak eta baita ere gizartearen kultura, istorioa eta tradizioak. Natura, gizakiak eta tradizioak, guztiak eta aldi berean babestu behar dira.
Gure taldeak uste du Urdaibai bizirik dagoela, baina etorkizunari begira eta aurrerantzean Urdaibai bizirik nahi dugu. Horregatik orain Urdaibain hainbat hegazti babesa aurkitzen dute, baina leku berean belaunaldiz belaunaldi hango biztanleak bere lana egin dute eta horrela egotea edo lan hori jarraitzea nahi dugu, zeren lan horri esker lortu dugu orain ikusten dugun paisaia orekatua eta ederra.
Esan dudanez Urdaibai mantentzeko, babestu eta garatu behar da, natura babestu eta izakiaren betiko jarduera garatu.
Natura babestea Arriola jaunari dagokio, Ingurumen Sailari dagokio, eta horretarako dago tresna eta da PRUGa. Eta horretaz hitz egin dut eta jarraituko dut hitz egiten Arriola jaunarekin.
Baina gizakiaren betiko jarduerei buruzko tresna bakarra daukagu da PADAS, PADAS. Nahiko atzeratuta da orain jarduera sozioekonomikoa garatzeko plana, eta plan hori garatzeko ardura da Jaurlaritza osoarena, baina zure Sailaren paper nagusia badauka, zeren nekazaritza, arrantza, basogintza eta industria dagokizu, eta baita ere azpiegiturak, batez ere trenbidea.
Horrexegatik eta garapen iraunkorra nahi dugunez egiten dizut interpelazioa, a ver zer-nolako papera hartuko duzu, hartuko duzuen edo hartuko duen zure sailak PADAS hau garatzeko bidean, zeren PADAS egituraren bidea hasiko da aurten, hilabete hauetan eta bukatuko da datorren urteko amaieran gutxi gora behera.
Eta horretarako nire asmoa zen interpelazio honen bitartez egitea azterketa arin bat ea zer-nolako garapena duen egoera sozioekonomikoa edo eskualdearen egoera sozioekonomikoa: Nekazaritza, abeltzaintza, arrantza, basogintza eta industria.
Adibidez, nekazaritzan, datuen arabera, 89tik 10 urtetan desagertu ziren landuta zeuden lurren erdia, lurren erdia eta orain geratzen dena askoz gutxiagokoa da; abeltzaintzari buruz 10 urte horietan desagertu ziren animalien % 40a; arrantzaren kasuan, azken 30 urteetan, Bermeon, adibidez, zeuden hasieran 140 itsasontzi eta geratzen dira 20, 20 eta gainontzekoak eta gehienak bere arrantza da berdela eta antxoa, eta horiek dira arrain merkeenak eta horretaz gain bere kuotak  - batez ere berdelarena -  behera doa. Orduan, ba ikuspegia ez da oso itxaropentsua ez nekazaritzan, ez abeltzaintzan, ez arrantzan.
Basogintzan  - eta orain de la bi urte egin zen inbentarioan - , basoen erdia zen pinu radiata eta hori ere etorkizuna ez da oso itxaropentsua; eta azken 14 urtetan eukaliptoa bidertu egin da eta 1.100 hektarea gehiago eukalipto daude Urdaibain.
Industriari buruz, ba zer esan? Galdu diren enpresen zerrenda luzea da eta guztiak ez ditut aipatuko, baina Inama, Idurgo, Jipsa, Rinder, Wärtsilä... horiek guztiak desagertu dira, baina horrekin konparatuta enpresa berrien  - Wärtsilä ez da guztiz desagertu, baina produkzioa alde egin du, bakarrik geratzen da mantenimendua eta hori ez da enpresa bat, da tailer bat, baino bueno, onartzen dut ez dela guztiz desagertu, baina gehiena desagertu da - . Eta horrekin konparatuta, enpresa berrien zerrenda laburra da. Nik Urdaibain sartu diren enpresa berrien zerrendarik ez dut ezagutzen, enpresarik ez dut ezagutzen.
Horrexegatik, zurekin eztabaidatu nahi dut aber zer nolako garapena aurreikusten duzun eta sektore honetan zer-nolako perspektibak dauden eta zein neurriak proposatuko dituzuen PADAS hori, plan hori egituratzeko eta egiteko.
Besterik ez.